

PROJEKTS uz 08.02.2023.

vēlamais izskatīšanas datums FK– 15.02.2023.

domē – 22.02.2023.

sagatavotājs un ziņotājs: V.Kuks

LĒMUMS

Ādažos, Ādažu novadā

2023. gada 22.februārī **Nr. xxx**

**Par nekustamo īpašumu “Kanāla iela 60”, “Krāču iela 6” un “Lazdas 13” atsavināšanu**

Ādažu novada pašvaldības dome izskatīja Attīstības komitejas 09.11.2022. sēdē, prot. § 50. (reģ. Nr. [ĀNP/1-3-2-2/22/11](https://dvs-adazi.namejs.lv/Documents/Update/1160127)) pieņemto lēmumu, atbalstīt pašvaldībai piederošo zemes īpašumu “Kanāla iela 60”, “Krāču iela 6” un “Lazdas 13” (turpmāk – Īpašumi), kuri nav nepieciešami pašvaldības funkciju veikšanai, nodošanu atsavināšanai.

Izvērtējot pašvaldības rīcībā esošo informāciju, tika konstatēts:

1. Ādažu novada pašvaldība dome 28.04.2020. pieņēma lēmumu Nr.95 ”Par pašvaldības mazdārziņu teritoriju turpmāko izmantošanu”, tostarp par zemesgabalu: Kanāla iela 60, Alderi (kadastra numurs 80440140292, zemes vienības kadastra apzīmējums 80440140292, platība 0,0736 ha); Krāču iela 6, Ādaži (kadastra numurs 80440070508, zemes vienības kadastra apzīmējums 80440070508, platība 0,0713 ha) un “Lazdas 13”, Garkalne (kadastra numurs 80440120149, zemes vienības kadastra apzīmējums 80440120149, platība 0,0566 ha), kuri nav nepieciešami pašvaldības funkciju veikšanai - nodot atsavināšanai 2022.gadā.
2. Nekustamais īpašums Kanāla iela 60, Alderi, Ādažu pag., Ādažu nov., kadastra numurs 8044 014 0292,sastāv no neapbūvētas zemes vienības 736 m2 platībā, ar kadastra apzīmējumu 8044 014 0292:

2.1. īpašuma tiesības uz pašvaldības vārda ir nostiprinātas Rīgas rajona tiesas Ādažu pagasta zemesgrāmatas nodalījumā Nr.100000589218;

2.2. saskaņā ar Nekustamā īpašuma valsts kadastra informācijas sistēmas datiem (turpmāk-Kadastrs), zemes vienībai reģistrēts nekustamā īpašuma lietošanas mērķis - “Neapgūta komercdarbības objektu apbūves zeme” (kods 0800) un tās novērtējums Kadastrā ir 4710 *eiro*;

2.3. saskaņā ar pašvaldības teritorijas plānojumu, Kanāla iela 60 zemesgabals atrodas Alderu ciema centrālajā daļā, jauktas centra apbūves teritorijā (JC1).

3. Nekustamais īpašums Krāču iela 6, Ādaži, Ādažu pag., Ādažu nov., kadastra numurs 8044 007 0508, sastāv no neapbūvētas zemes vienības 713 m2 ha platībā, ar kadastra apzīmējumu 8044 007 0508:

3.1. īpašuma tiesības uz pašvaldības vārda ir nostiprinātas Rīgas rajona tiesas Ādažu pagasta zemesgrāmatas nodalījumā Nr.100000574095;

3.2. saskaņā ar Kadastra datiem, zemes vienībai reģistrēts nekustamā īpašuma lietošanas mērķis - “Neapgūta komercdarbības objektu apbūves zeme” (kods 0800) un tās novērtējums Kadastrā ir 6089 *eiro*;

3.3. saskaņā ar pašvaldības teritorijas plānojumu, Krāču iela 6 zemesgabals atrodas Ādažu pilsētas centrālajā daļā, jauktas centra apbūves teritorijā (JC1).

4. Nekustamais īpašums “Lazdas 13”, Garkalne, Ādažu pag., Ādažu nov., kadastra numurs 8044 012 0149, sastāv no neapbūvētas zemes vienības 566 m2 ha platībā ar kadastra apzīmējumu 8044 012 0149:

4.1. īpašuma tiesības uz pašvaldības vārda ir nostiprinātas Rīgas rajona tiesas Ādažu pagasta zemesgrāmatas nodalījumā Nr.100000593384;

4.2. saskaņā ar Kadastra datiem, zemes vienībai reģistrēts nekustamā īpašuma lietošanas mērķis - “Neapgūta individuālo dzīvojamo māju apbūves zeme” (kods 0600) un tās novērtējums Kadastrā ir 1329 *eiro*;

4.3. saskaņā ar pašvaldības teritorijas plānojumu, “Lazdas 13” zemesgabals atrodas Garkalnes ciema centrālajā daļā, savrupmāju apbūves teritorijā (DzS2).

5. Pašvaldības Attīstības komitejas 09.11.2022. protokola ĀNP/1-3-2-2/22/11 (50.§. lēmuma 2.punkts) nolēma atbalstīt nekustamo īpašumu Kanāla iela 60, Krāču iela 6 un “Lazdas 13” nodošanu atsavināšanai, jo:

* 1. tie nav nepieciešami pašvaldības funkciju veikšanai;
  2. tie nav apbūvēti ar citām personām piederošām būvēm;
  3. tie atrodas komercdarbības objektu un savrupmāju apbūves teritorijā;
  4. pašvaldībai nav iespēju un plānu veikt publiskā rakstura objektu būvniecību minētajās teritorijās, jo šādu objektu būvniecība ir plānota vai paredzēta pašvaldības citos īpašumos;
  5. tirgus situācija ir īpaši labvēlīga atsavināšanai.

1. Īpašumu novērtēšanai ir lietderīgi pieaicināt vienu sertificētu vērtētāju, kura pakalpojuma izmaksas lēšamas līdz EUR 750,-, kas apmaksājamas no pašvaldības administrācijas Nekustamā īpašuma nodaļas budžeta tāmes līdzekļiem.

Pamatojoties uz Pašvaldību likuma 10. panta pirmās daļas 21.punktu, 73. panta trešo un ceturto daļu, Publiskas personas mantas atsavināšanas likuma 3. panta pirmās daļas 1. punktu un otro daļu, 4. panta pirmo un otro daļu, 5. panta piekto daļu, 8. panta otro daļu un 9. panta otro daļu, kā arī Pašvaldības zemes īpašumu izvērtēšanas darba grupas 06.12.2022. protokolu Nr. ĀNP/1-18-2/22/3, Attīstības komitejas 09.11.2022. un Finanšu komitejas 15.02.2023. atzinumus, Ādažu novada pašvaldības dome

**NOLEMJ:**

1. Nodot atsavināšanai, pārdošanai atklātā izsolē, pašvaldībai piederošus nekustamos īpašumus:
   1. “Kanāla iela 60”, Alderi, Ādažu pag., Ādažu nov., kadastra numurs 8044 014 0292,kas sastāv no neapbūvētas zemes vienības 736 m2 platībā ar kadastra apzīmējumu 8044 014 0292.
   2. “Krāču iela 6”, Ādaži, Ādažu nov., kadastra numurs 8044 007 0508, kas sastāv no neapbūvētas zemes vienības 713 m2 platībā, ar kadastra apzīmējumu 8044 007 0508.
   3. “Lazdas 13”, Garkalne, Ādažu pag., Ādažu nov., kadastra numurs 8044 013 0149, kas sastāv no neapbūvētas zemes vienības 566 m2 platībā, ar kadastra apzīmējumu 8044 012 0149.
2. Pašvaldības administrācijas Nekustamā īpašuma nodaļai (NĪN) līdz 25.03.2023. aktualizēt lēmuma 1. punktā noteikto īpašumu tirgus vērtību, pieaicinot sertificētu vērtētāju. Ar vērtēšanu saistītos izdevumus apmaksāt no NĪN 2023. gada budžeta tāmes līdzekļiem.
3. Pašvaldības mantas iznomāšanas un atsavināšanas komisijai (turpmāk – Komisija):
   1. pēc īpašumu vērtējumu saņemšanas un nosacītās cenas noteikšanas, bet ne vēlāk kā līdz 31.05.2023., organizēt Īpašumu atsavināšanu;
   2. izsoles noteikumos iekļaut nosacījumu, ka pirkuma maksas samaksas termiņš ir ne vēlāk, kā četras nedēļas no izsoles noslēguma dienas.
4. Pašvaldības izpilddirektoram organizēt lēmuma izpildes kontroli.

Pašvaldības domes priekšsēdētāja K.Miķelsone

Noraksti: NĪN, IDR1, Pašvaldības mantas iznomāšanas un atsavināšanas komisijai, GRN